stanford-oval/wikipedia huggingface dataset:
เหลือเฟือ มกจ๊ก

| เหลือเฟือ มกจ๊ก |
| --- | --- |
เกิด: 2 พฤศจิกายน พ.ศ. 2516 (50 ปี) เกมศักดิ์ แจ้งทิพย์นาง
คู่สมรส: ตรีทตรีทิพย์ แจ้งทิพย์นาง
อาชีพ: นักแสดง นักแสดงตลก พิธีกร ธุรกิจส่วนตัว
ปีที่แสดง: พ.ศ. 2540 - ปัจจุบัน
เหลือเฟือ มกจ๊ก นักแสดงตลกชาวไทย มีชื่อจริงว่า เกมศักดิ์ แจ้งทิพย์นาง​ เกิดเมื่อวันที่ 2 พฤศจิกายน พ.ศ. 2516 ที่อำเภอชุมแพ ขอนแก่น​ ในครอบครัวที่ยากจน ชีวิตในวัยเด็กได้ออกจากการเรียนกลางคัน ช่วยพ่อแม่ทำการเกษตร และย้ายไปอยู่ที่จังหวัดหนองคาย ก่อนจะเดินทางเข้าสู่กรุงเทพมหานครเพื่อแสวงโชค เช่น เด็กต่างจังหวัดทั่วไป
โดยเริ่มต้นจากพนักงานในร้านอาหาร ได้มีโอกาสเข้าสู่แวดวงบันเทิงด้วยการ เล่นกลอง แทนมือกลองประจำวงดนตรีที่เล่นประจำ โดยบังเอิญ จากนั้นจึงได้แสดงตลกบนเวที จนกระทั่งได้มาอยู่กับคณะมกจ๊กของ จาตุรงค์ มกจ๊ก ซึ่งต้องเวลาประมาณ 4-5 ปี ในการสั่งสมชื่อเสียงและประสบการณ์การแสดง จนกระทั่งได้มีผลงานออกทางสื่อฯเช่นในปัจจุบัน
ชีวิตครอบครัว มีบุตรชายที่เกิดกับกิตติยา โนจา (ต่อมาเปลี่ยนชื่อเป็น ตรีทิพยนิภา) ชื่อ ธนโชติ แจ้งทิพย์นาง และมีกิจการส่วนคือ คือ ร้านอาหารที่เขตบึงกุ่ม ชื่อ บ้านเหลือเฟือ
ผลงาน > ภาพยนตร์

(2545) ผีหัวขาด รับบท เด็กวัด (รับเชิญ)
(2547) คู่แฝดแดดเดียว
(2548) เสือร้องไห้ รับบท เหลือเฟือ มกจ๊ก
(2550) ผีไม้จิ้มฟัน รับบท พ่อค้าปลาสลิด (รับเชิญ)
(2553) สิ่งเล็กเล็กที่เรียกว่า...รัก รับบท อาแป๊ะ (รับเชิญ)
(2553) ผีขนุนปะทะผีมะขาม
(2554) อีนางเอ๊ย เขยฝรั่ง รับบท ทิดสุบรรณ
(2556) ปัญญา เรณู 3 รูปูรูปี
(2559) i love you ผู้ใหญ่บ้าน รับบท บักหลอย
(2560) ส่ม ภัค เสี่ยน รับบท พระเหลือเฟือ
ผลงาน > ละครโทรทัศน์

| ปี พ> ศ. | เรื่อง | ออกอากาศ | บทบาท |
| --- | --- | --- | --- |
| 2540 | เพลงรักจากบ้านนา | ช่อง 9 |  |
| 2542 | เกิดเป็นกา | ช่อง 7 | ทม |
| ชื่นชีวานาวี | ช่อง 3 | พลเวก |  |
| บังเอิญรวยช่วยไม่ได้ | ช่อง 5 |  |  |
| กองร้อย 501 | ช่อง 7 |  |  |
| 2543 | ตามจับตามจีบ | ช่อง 3 | กะลา |
| 2544 | กองร้อย 501 ตอน แผ่นดินข้าใครอย่าแตะ | ช่อง 7 |  |
| 2545 | เสื้อสีฝุ่น | ช่อง 3 | ผล |
| เฮฮาคาเฟ่ | ช่อง 5 |  |  |
| ช็อปปิ้ง ปิ๊งรัก | ช่อง 7 |  |  |
| 2547 | เขยมะริกัน | ช่อง 3 |  |
| 2548 | บุญดีผีคุ้ม | โมเดิร์นไนน์ทีวี | คนขับแท็กซี่ (รับเชิญ) |
| 2549 | ลิขิตรัก ลิขิตเลือด | ช่อง 5 | จ่าชัย |
| โก๊ะจ๋า ป่านะโก๊ะ | ช่อง 7 |  |  |
| 2552 | มนต์รักข้าวต้มมัด | ช่อง 3 | ก๋วยจั้บ |
| 2553 | นักสู้พันธุ์ข้าวเหนียว | ช่อง 7 | เคน |
| 2554 | โก๊ะ 7 | ช่อง 7 |  |
| มนต์รักแม่น้ำมูล |  | ช่อง 7 |  |
| เพลงรักบ้านนา | ทอก | ช่อง 7 |  |
| 2556 | นักสู้มหากาฬ | ช่อง 7 | หมู่ปรีดา |
| 2557 | โก๊ะ 8 ตะลุยแดนมหัศจรรย์ | ช่อง 7 | สังวร |
| เพลงรักผาปืนแตก | จิก ทรัมเป็ต | ช่อง 7 |  |
| ลูกผู้ชายพันธ์ดี (ซีซั่น 3) | จ่าวิลลี่ | ช่อง 7 |  |
| 2560 | นายฮ้อยทมิฬ | ช่อง 7 | ทิดแสง |
| มาวัดกันมั้ย | ช่องวัน | คนบ้าที่มาลักขโมยสิ่งของของหลวงพ่อ (รับเชิญ) |  |
| 2561 | มนต์ฮักทรานซิสเตอร์ | จีเอ็มเอ็ม 25 |  |
| 2562 | 4 เทพผู้พิทักษ์ | ช่องวัน | ยอด |
| นางมาร | จีเอ็มเอ็ม 25 | สีนาก |  |
| 2563 | นางฟ้าลำแคน | ช่องวัน | ลุงวิทยา ขอนเนียม |
| สมบัติมหาเฮง | ช่อง 7 | หม่องฉาย |  |
| 2567 | ภูลังกา | ช่องวัน | พรานบุญส่ง |
| นางฟ้ากรรมกร | สมบูรณ์ | ช่องวัน |  |
| Love Lesson 010 แบบฝึกรัก... ไม่รู้ล้ม | บัติ | ช่องวัน |  |
ผลงาน > ซิทคอม

| พ> ศ. | เรื่อง | รับบท | ช่อง |
| --- | --- | --- | --- |
| 2546 - 2555 | บางรักซอย 9 | มารวย มีทรัพย์ (รวย) | โมเดิร์นไนน์ทีวี |
| 2553 | บ้านนี้ที่บางรัก | มารวย มีทรัพย์ (รวย) | โมเดิร์นไนน์ทีวี |
| 2542 - 2547 | ระเบิดเถิดเทิง |  |  |
| 2551 | ผู้กองเจ้าเสน่ห์ |  |  |
| 2552 | เป็นต่อ |  | ช่อง 3 เอชดี |
| 2556 | ลูกพี่ลูกน้อง | หมอดูแข้วหว่อง | โมเดิร์นไนน์ทีวี |
| 2559 - 2561 | บางรักซอย 9/1 | มารวย มีทรัพย์ (รวย) | ช่องวัน 31 |
| 2559 |  เป็นต่อ New Season | ผู้ชายที่อ้างว่ามีแฟนชื่อมิ้นท์ | ช่องวัน 31 |
| 2561 | บ้านสราญแลนด์ ศึกรักข้ามรั้ว | คนทวงหนี้ | ช่องวัน 31 |
| 2564 | สุภาพบุรุษสุดซอย | โม่ง | ช่องวัน 31 |
ผลงาน > ละครเฉลิมพระเกียรติชุด

ใต้ร่มพระบารมี ตอน ครูของแผ่นดิน
ผลงานพิธีกร

เกมล่ามหาสมบัติ
เกมล่ามหาสนุก
เกมล่า2000
เกมล่าทะลุมิติ
เกมล่าทวิน
ฮา 7 ดาว
ที่นี่หมอชิต
โจ๊กตัดโจ๊ก
อัลบั้มเพลง

อัลบั้ม ร็อคเหลือเฟือจริงๆ
อัลบั้ม น็อตหลุด (ร่วมกับ หยอง ลูกหยี)
อัลบั้ม กำลังใจให้สายัณห์
เพลง วันนี้ต้องฉลอง (ร่วมร้องกับ สามารถ พยัคฆ์อรุณ และ ชูษี เชิญยิ้ม) (2563)
อัลบั้มเพลง > มิวสิควีดีโอ

เพลง ไม่กินเผ็ด ของ จาตุรงค์ มกจ๊ก
ดาวคะนอง (ภาพยนตร์)

บทความนี้เกี่ยวกับภาพยนตร์ สำหรับความหมายอื่น ดูที่ ดาวคะนอง (แก้ความกำกวม)
| ดาวคะนอง |
| --- | --- |

กำกับ: อโนชา สุวิชากรพงศ์
เขียนบท: อโนชา สุวิชากรพงศ์
อำนวยการสร้าง: โสฬส สุขุม   เบญจวรรณ สมสิน   Edward Gunawan   ลี ชาตะเมธีกุล   อโนชา สุวิชากรพงศ์  ชยัมพร เตรัตนชัย
นักแสดงนำ: วิศรา วิจิตรวาทการ  อารักษ์ อมรศุภศิริ  อภิญญา สกุลเจริญสุข  เพ็ญพักตร์ ศิริกุล  รัศมี เผ่าเหลืองทอง   อัจฉรา สุวรรณ์
วันฉาย: 10 สิงหาคม พ.ศ. 2559 (ปฐมทัศน์ที่สวิตเซอร์แลนด์)  8 ธันวาคม พ.ศ. 2559 (ไทย)
ความยาว: 105 นาที
ประเทศ: ไทย
ภาษา: ไทย
ข้อมูลจาก IMDb
ดาวคะนอง (By the time it gets dark) เป็นภาพยนตร์ไทย กำกับโดยอโนชา สุวิชากรพงศ์ นำแสดงโดยวิศรา วิจิตรวาทการ, อารักษ์ อมรศุภศิริ, อภิญญา สกุลเจริญสุข, เพ็ญพักตร์ ศิริกุล, รัศมี เผ่าเหลืองทอง และ อัจฉรา สุวรรณ์ เริ่มฉายรอบปฐมทัศน์โลกที่โลการ์โน ประเทศสวิตเซอร์แลนด์ หลังจากนั้นออกฉายที่ประเทศเกาหลีใต้, อังกฤษ, แคนาดา และฮ่องกง ฯลฯ ส่วนในประเทศไทย อโนชาเลือกจะจัดฉายหนังรอบพิเศษสำหรับแขกรับเชิญเฉพาะกลุ่มในคืนวันที่ 6 ตุลาคม พ.ศ. 2559 เพื่อรำลึกถึงวาระครบรอบ 40 ปี เหตุการณ์ 6 ตุลาคม 2519 และฉายรอบปกติ 8 ธันวาคม พ.ศ. 2559 ดาวคะนอง ได้รับทุนสนับสนุน Prince Claus Film Fund Award และ Hubert Bals Plus Europe จากประเทศเนเธอร์แลนด์ ทุนไทยเข้มแข็ง จาก กระทรวงวัฒนธรรม และทุน Doha Film Fund จากประเทศกาตาร์
ชื่อของภาพยนตร์ไม่ได้เกี่ยวข้องกับดาวคะนองในเขตจอมทอง ผู้สร้างเห็นว่า เมื่อขับรถขึ้นไปทางด่วนมักจะเห็นป้ายดาวคะนองเสมอ จึงเปรียบดาวคะนองเป็นเหมือนทางผ่าน และอีกนัยยะหนึ่ง หมายถึงคน ซึ่งทุกคนก็เป็นดาวในตัวเอง อโนชาเริ่มเขียนบทภาพยนตร์ร่างแรกของ ดาวคะนอง ตั้งแต่ปี 2552 หลังจากเสร็จสิ้นจากภาพยนตร์ขนาดยาวเรื่องแรกของตนเองเรื่อง เจ้านกกระจอก โดย ดาวคะนอง เป็นภาพยนตร์ที่ว่าด้วยการเมืองในเดือนตุลาคม
ภาพยนตร์ เล่าเรื่องภาวะที่เกี่ยวข้องกันอย่างหลวม ๆ ระหว่างตัวละครหลากหลายกลุ่ม ได้แก่ ผู้กำกับภาพยนตร์หญิงและผู้เป็นแรงบันดาลใจของเธอ ซึ่งเคยเป็นอดีตนักศึกษา นักกิจกรรมในทศวรรษ 2510, บริกรสาวผู้เปลี่ยนงานอยู่เป็นประจำ และนักแสดงชาย หญิงคู่หนึ่ง
มติชนสุดสัปดาห์ วิจารณ์ว่า "หนังของอโนชากลับจัดวาง “เรื่องเล่า” หลาย ๆ ชั้น ไว้อย่างกระจัดกระจาย ปราศจากระบบระเบียบ จนกลายเป็น “องค์ขาด” ซึ่งไม่สามารถบอกเล่าถึง “ภาพรวม” ของประวัติศาสตร์หน้าไหนหรือการต่อสู้ใด ๆ ได้อย่างชัดเจน" อะเดย์ พูดในทำนองคล้าย ๆ กันว่าภาพยนตร์ "เหมือนเศษของดาวที่แตกกระจายเป็นเสี่ยง ๆ จนไม่ง่ายนักที่จะทำความเข้าใจ แต่เศษเสี้ยวนี้จะเข้าไปสร้างผลกระทบให้เกิดขึ้นในจิตใจคนดูแตกต่างกัน ขึ้นอยู่กับประสบการณ์ ความเข้าใจเรื่องสังคมไทยในหลายมิติ ทั้งประวัติศาสตร์การเมือง เศรษฐกิจ ระบบทุนนิยมและความล่องลอยของมนุษย์เมือง"
ดาวคะนอง ได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 26 มากที่สุด และได้รับรางวัลในสาขาภาพยนตร์ยอดเยี่ยม ผู้กำกับภาพยนตร์ยอดเยี่ยม ลำดับภาพยอดเยี่ยม อีกทั้งยังเป็นตัวแทนประเทศไทยเพื่อเข้าชิงรางวัลออสการ์ สาขาภาพยนตร์ต่างประเทศยอดเยี่ยมครั้งที่ 90
ภาพยนตร์ได้นำมาฉายใหม่อีกครั้งในช่วงไล่เลี่ย  เหตุการณ์ 6 ตุลา เมื่อปี 2560 ที่ Doc Club Theater Warehouse 30 ซ.เจริญกรุง 30  ก่อนจะถูกระงับฉาย ทางด้าน อโนชา สุวิชากรพงศ์ ผู้กำกับภาพยนตร์ได้โพสต์ลงเฟซบุ้กส่วนตัวว่าถูกฝ่ายเจ้าหน้าที่งดฉาย  โดยให้เหตุผลว่า มีความสุ่มเสี่ยงไม่เหมาะสมต่อช่วงเวลา
แหล่งข้อมูลอื่น

ดาวคะนอง ที่เฟซบุ๊ก
| ด ค กรางวัลภาพยนตร์แห่งชาติ สุพรรณหงส์ สาขาภาพยนตร์ยอดเยี่ยม |
| --- | --- |
2534–2550:  เวลาในขวดแก้ว (2534)  อนึ่ง คิดถึงพอสังเขป (2535)  คนแซ่ลี้ (2536)  กาลครั้งหนึ่งเมื่อเช้านี้ (2538)  โลกทั้งใบให้นายคนเดียว (2538)  เสียดาย 2 (2539)  2499 อันธพาลครองเมือง (2540)  รัก-ออกแบบไม่ได้ (2541)  นางนาก (2542)  มนต์รักทรานซิสเตอร์ (2544)  15 ค่ำ เดือน 11 (2545)  คืนบาป พรหมพิราม (2546)  โหมโรง (2547)  มหา'ลัยเหมืองแร่ (2548)  ก้านกล้วย (2549)  รักแห่งสยาม (2550) 
2551–2575:  วันเดอร์ฟูลทาวน์ (2551)  รักที่รอคอย (2552)  ชั่วฟ้าดินสลาย (2553)  ลัดดาแลนด์ (2554)  Home ความรัก ความสุข ความทรงจำ (2555)  ตั้งวง (2556)  ภวังค์รัก (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  ดาวคะนอง (2559)  ฉลาดเกมส์โกง (2560)  มะลิลา (2561)  (2562) โควิด-19  ที่ตรงนั้น มีฉันหรือเปล่า (2563)  ร่างทรง (2564)  วันสุดท้าย..ก่อนบายเธอ (2565)
ชวลิต โอสถานุเคราะห์

| ชวลิต โอสถานุเคราะห์ท> ช., ท.ม. |
| --- | --- |

รัฐมนตรีช่วยว่าการกระทรวงการคลัง
ดำรงตำแหน่ง 16 เมษายน พ.ศ. 2535 – 9 มิถุนายน พ.ศ. 2535
นายกรัฐมนตรี: พลเอก สุจินดา คราประยูร
 
ข้อมูลส่วนบุคคล
เกิด: 16 พฤษภาคม พ.ศ. 2477 (90 ปี)
คู่สมรส: สำนึก โอสถานุเคราะห์

ชวลิต โอสถานุเคราะห์ (เกิด 16 พฤษภาคม พ.ศ. 2477) อดีตรัฐมนตรีช่วยว่าการกระทรวงการคลัง และอดีตสมาชิกสภาผู้แทนราษฎรจังหวัดขอนแก่น 3 สมัย
ประวัติ

นายชวลิต โอสถานุเคราะห์ เกิดเมื่อวันที่ 16 พฤษภาคม พ.ศ. 2477 สำเร็จการศึกษาจาก วิทยาลัยเทคนิคกรุงเทพ
งานการเมือง

ชวลิต เคยเป็นสมาชิกสภากรุงเทพมหานคร ในปี 2518 - 2520 ต่อมาชวลิต ลงรับสมัครเลือกตั้งสมาชิกสภาผู้แทนราษฎรจังหวัดขอนแก่น ในการเลือกตั้ง พ.ศ. 2529 และได้รับเลือกติดต่อกัน จนถึง เดือนมีนาคม พ.ศ. 2535 รวม 3 สมัย
ชวลิต ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงการคลัง ในเดือนมีนาคม พ.ศ. 2535 (ครม.48) ในรัฐบาลพลเอกสุจินดา คราประยูร ก่อนเกิดเหตุการณ์พฤษภาทมิฬ
งานการเมือง > สมาชิกสภาผู้แทนราษฎร

ชวลิต โอสถานุเคราะห์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดขอนแก่น สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดขอนแก่น สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดขอนแก่น สังกัดพรรคสามัคคีธรรม
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
งูปล้องฉนวนธรรมดา

| งูปล้องฉนวนธรรมดา |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน Reptilia
อันดับ:: กิ้งก่าและงู Squamata
อันดับย่อย:: Serpentes Serpentes
วงศ์:: วงศ์งูพิษเขี้ยวหลัง Colubridae
สกุล:: งูปล้องฉนวน Lycodon Boie, 1827
สปีชีส์:: Lycodon subcinctus
ชื่อทวินาม
Lycodon subcinctus Boie, 1827

งูปล้องฉนวนธรรมดา หรือ งูปล้องฉนวนบ้าน (อังกฤษ: Malayan banded wolf snake; ชื่อวิทยาศาสตร์: Lycodon subcinctus) เป็นงูชนิดหนึ่งในวงศ์ Colubridae งูชนิดนี้มีลายแถบคล้ายกับงูทับทาง
งูชนิดนี้มีลำตัวเรียวยาว และยาวประมาณ 40-60 เซนติเมตร มีแถบสีขาวสลับกับสีดำ หรือสีดำอมเทา เมื่อโตขึ้นแถบสีขาวจะจางลงโดยเริ่มจากส่วนหางขึ้นมา ในสกุลของงูปล้องฉนวนจะเกล็ดที่มีลักษณะเท่า ๆ กัน
ที่อยู่ทางภูมิศาสตร์

งูชนิดนี้พบได้ในทวีปเอเชีย
ชนิดย่อย

Lycodon subcinctus maculatus (Cope, 1895)
Lycodon subcinctus subcinctus (Boie, 1827)
บรอน เบรกเกอร์

| Bron Breakker |
| --- | --- |
ชื่อเกิด: Bronson Rechsteiner
เกิด:  (1997-10-24) 24 ตุลาคม ค.ศ. 1997 (26 ปี) Woodstock, Georgia, U.S.
การศึกษา: Kennesaw State University
พ่อแม่: Rick Steiner (พ่อ)
ครอบครัว: Scott Steiner (อา)
ประวัติมวยปล้ำอาชีพ
ชื่อบนสังเวียน: Bron Breakker Bronson Rechsteiner
ส่วนสูง: 6 ฟุต 0 นิ้ว (183 เซนติเมตร)
น้ำหนัก: 230 ปอนด์ (104 กิโลกรัม)
มาจาก: Atlanta, Georgia, U.S. Woodstock, Georgia, U.S.
ฝึกหัดโดย: WWE Performance Center
เปิดตัว: October 8, 2020
บรอนสัน เรชสไตเนอร์ (Bronson Rechsteiner; 24 ตุลาคม ค.ศ. 1997) เป็นนักมวยปล้ำอาชีพชาวอเมริกันและอดีตผู้เล่นอเมริกันฟุตบอลที่ปัจจุบันเซ็นสัญญากับสมาคม WWE ภายใต้ชื่อบนสังเวียน บรอน เบรกเกอร์ (Bron Breakker) เป็นแชมป์ NXT Champion และแชมป์ NXT UK Championship คนสุดท้าย นอกจากนี้ยังเป็นผู้ชนะรางวัลดัสตี โรดส์ แท็กทีม คลาสสิกและแชมป์แท็กทีม NXTร่วมกับแบรอน คอร์บิน เป็นนักมวยปล้ำอาชีพรุ่นที่สอง เขาเป็นลูกชายของ Rick Steiner และหลานชายของ Scott Steiner (คู่แท็กทีมร่วมกันในฐานะ Steiner Brothers)
สไตล์และบุคลิกของมวยปล้ำอาชีพ

เบรกเกอร์ปล้ำในรูปแบบพาวเวอร์เฮาส์ (สายพลัง) ท่าไม้ตายของเขาคือคาเมล คลัตช์ที่เรียกว่า Steiner Recliner (ท่าที่รับมาจากอาของเขา Scott Steiner) กอริลลาเพรสพาวเวอร์สแลม และสเปียร์
สื่ออื่นๆ

เขาปรากฏตัวเป็นตัวละครที่เล่นได้ในวิดีโอเกมปี 2020 Madden NFL 21 ในตำแหน่งฟูลแบ็คของทีมบัลติมอร์เรเวนส์ นอกจากนี้เขายังปรากฏตัว (ในชื่อ Bron Breakker) ในฐานะตัวละครที่เล่นได้ในวิดีโอเกม WWE 2K23 ปี 2023 และปรากฏตัวในวิดีโอเกม WWE 2K24 ปี 2024
ชีวิตส่วนตัว

เขาเคยมีความสัมพันธ์กับคอรา เจด นักมวยปล้ำอาชีพเพื่อนร่วมงาน
แชมป์และรางวัล > มวยปล้ำสมัครเล่น

Georgia Class AAAAAA state championship (220 lb weight class) (2016)
แชมป์และรางวัล > มวยปล้ำอาชีพ

ESPN
Ranked number 6 of the 30 best professional wrestlers aged under 30 (2023)
Pro Wrestling Illustrated
Ranked number 26 of the top 500 singles wrestlers in the PWI 500 (2022)
Wrestling Observer Newsletter
Rookie of the Year (2022)
WWE
WWE Intercontinental Championship (2 times)
NXT Championship (2 times)
NXT Tag Team Championship (1 time) – with Baron Corbin
Men's Dusty Rhodes Tag Team Classic (2024) – with Baron Corbin
แหล่งข้อมูลอื่น

Bron Breakker ที่ WWE.com
Bronson Steiner ที่เอกซ์ (ทวิตเตอร์)
Bronson Rechsteiner ที่อินเทอร์เน็ตมูวีเดตาเบส
Kennesaw State Owls bio
เรื่องอื้อฉาวนมในจีน พ.ศ. 2551

ช่องนมที่ว่างเป็นผลกระทบจากเรื่องอื้อฉาวที่ร้านคาร์ฟูร์ในประเทศจีน
กรณีอื้อฉาวเรื่องนมในจีน พ.ศ. 2551 เป็นเหตุการณ์ที่เกี่ยวข้องกับความปลอดภัยด้านอาหารในประเทศจีน ซึ่งนมและนมผงดัดแปลงสำหรับทารก ตลอดจนวัตถุดิบประกอบอาหารและส่วนประกอบอื่น ๆ ได้รับการเจือปนสารเมลามีน
เหตุการณ์

เมื่อเดือนพฤศจิกายน พ.ศ. 2551 ประเทศจีนได้รายงานว่ามีเหยื่อได้รับผลกระทบอย่างน้อย 300,000 คน และทารก 6 คนเสียชีวิตจากโรคนิ่วในไตและทางเดินปัสสาวะและความเสียหายที่เกิดขึ้นกับไตในทางอื่น ๆ และทารกอีกกว่า 860 คนถูกนำตัวไปรักษาในโรงพยาบาล สารเมลามีนดังกล่าวถูกเพิ่มลงไปในนมเพื่อทำให้ดูเหมือนว่านมนั้นมีปริมาณสารอาหารโปรตีนเพิ่มมากขึ้น ในเหตุการณ์ที่คล้ายกันเมื่อ พ.ศ. 2547 ซึ่งนมที่เจือปนส่งผลทำให้มีทารกเสียชีวิต 13 คนจากภาวะขาดสารอาหาร
เรื่องอื้อฉาวดังกล่าวเริ่มต้นขึ้นเมื่อวันที่ 16 กรกฎาคม หลังจากทารก 16 คนในมณฑลกานซู่ ผู้ซึ่งได้รับการป้อนนมผงซึ่งผลิตโดยซานลู่ กรุ๊ป บริษัทซึ่งตั้งอยู่ในฉือเจียจวง ถูกวินิจฉัยว่าเป็นโรคนิ่วในไตและทางเดินปัสสาวะ หลังจากมีการให้ความสนใจแก่ซานลู่ในช่วงแรก ซึ่งเป็นผู้นำตลาดในด้านงบประมาณ การสืบสวนของรัฐบาลได้เปิดเผยปัญหาโดยพบว่าบริษัทมีระดับการขายต่ำกว่าอีก 21 บริษัท
ปัญหาดังกล่าวได้เพิ่มความกังวลเกี่ยวกับความปลอดภัยด้านอาหารและการคอร์รัปชั่นในจีนแผ่นดินใหญ่ และทำลายชื่อเสียงของสินค้าอาหารส่งออกของจีน โดยมีอย่างน้อย 11 ประเทศหยุดการนำเข้าผลิตภัณฑ์นมจากจีนทั้งหมด
การฟ้องคดีอาญาหลายคดีได้เกิดขึ้นตามมา โดยมีสองคนถูกตัดสินประหารชีวิต อีกคนหนึ่งได้รับโทษประหารชีวิตแต่รอการลงอาญา อีกสามคนถูกตัดสินจำคุกตลอดชีวิต สองคนถูกตัดสินจำคุกเป็นเวลา 15 ปี และเจ้าหน้าที่ทางการท้องถิ่นเจ็ดคน เช่นเดียวกับผู้อำนวยการสำนักงานควบคุมคุณภาพตรวจสอบและกักกันโรคถูกไล่ออกหรือถูกบังคับให้ลาออก
องค์การอนามัยโลกระบุว่าเหตุการณ์ดังกล่าวเป็นหนึ่งในเหตุการณ์ด้านความปลอดภัยอาหารที่ใหญ่ที่สุดเท่าที่องค์การเคยรับมือในช่วงไม่กี่ปีที่ผ่านมา และเป็นวิกฤตความเชื่อมั่นในหมู่ผู้บริโภคชาวจีนจะเป็นการยากที่จะหมดไป
เมื่อปลายเดือนตุลาคม พ.ศ. 2551 การปนเปื้อนเมลามีนที่คล้ายกันยังได้ถูกพบในไข่และอาจเป็นไปได้ในอาหารอื่น ซึ่งสามารถสืบย้อนไปได้ว่าเมลามีนถูกใส่ลงไปในอาหารสัตว์ แม้ว่าทางการจะสั่งห้ามแล้วเมื่อเดือนมิถุนายน พ.ศ. 2550 หลังจากเกิดเรื่องอื้อฉาวขึ้นในส่วนประกอบอาหารสัตว์เลี้ยงที่ส่งออกไปยังสหรัฐ
จนกระทั่งเดือนกรกฎาคม พ.ศ. 2553 ทางการจีนยังได้รับรายงานว่ายังมีการยึดของกลางผลิตภัณฑ์นมที่ปนเปื้อนสารเมลามีนอยู่ในบางมณฑล ถึงแม้ว่าจะยังไม่แน่ชัดว่าจะเป็นการปนเปื้อนครั้งใหม่ซึ่งเป็นผลจากการปลอมปนรอบใหม่หรือเป็นผลจากกการนำสารกลับมาใช้ใหม่อย่างผิดกฎหมายจากการปนเปื้อนเมื่อ พ.ศ. 2551
แหล่งข้อมูลอื่น

Recalled Product – A Consumer Newsletter About Product Recalls, Alerts & Warnings เก็บถาวร 9 กันยายน 2011 ที่ เวย์แบ็กแมชชีน
LinkTV China's Milk Shakeup
ม้า (แก้ความกำกวม)

ม้า สามารถหมายถึง
ม้า สัตว์เลี้ยงลูกด้วยนมที่มีความสามารถหลายอย่าง
ม้าน้ำแคระ ม้าน้ำชนิดหนึ่งที่มีขนาดเล็ก มีความยาวไม่เกิน 2.4 เซนติเมตร
ปลาม้า ปลาน้ำจืดชนิดหนึ่งที่มีรูปร่างเพรียวเล็ก
ม้า (หมากรุก) ตัวหมากรุกที่ใช้ในหมากรุกไทยและหมากรุกสากล
ม้ากระทืบโรง ยาสมุนไพรไทยชนิดหนึ่ง
ม้าก้านกล้วย กวีนิพนธ์เรื่องหนึ่งที่แต่งโดย ไพวรินทร์ ขาวงาม
ม้านิลมังกร สัตว์ประหลาดในวรรณคดีไทยเรื่องพระอภัยมณี
อรนภา กฤษฎี (ม้า) นักแสดง นางแบบ พิธีกร ช่างแต่งหน้า ผู้เชี่ยวชาญในเรื่องของความสวยของผู้หญิง
ม้าต้าย ลูกพี่ลูกน้องกับม้าเฉียวและเป็นหลานม้าเท้ง ในวรรณคดีจีนเรื่องสามก๊ก
อิกิ๋ม

ระวังสับสนกับ งักจิ้น
| อิกิ๋ม |
| --- | --- |
于禁


ขุนพลสงบแดนไกล (安遠將軍)
ดำรงตำแหน่ง ค.ศ. 221
กษัตริย์: โจผี
ขุนพลซ้าย (左將軍)
ดำรงตำแหน่ง ค.ศ. ? (?) – ค.ศ. 219 (219)
กษัตริย์: พระเจ้าเหี้ยนเต้
หัวหน้ารัฐบาล: โจโฉ
ขุนพลเดชพยัคฆ์ (虎威將軍)
ดำรงตำแหน่ง ค.ศ. 206 (206) – ค.ศ. ? (?)
กษัตริย์: พระเจ้าเหี้ยนเต้
หัวหน้ารัฐบาล: โจโฉ (ตั้งแต่ ค.ศ. 208)
 
ข้อมูลส่วนบุคคล
เกิด: ไม่ทราบ ไท่อาน มณฑลซานตง
เสียชีวิต: ค.ศ. 221
บุตร: อฺวี๋ กุย ลูกชายอย่างน้อย 1 คน
อาชีพ: ขุนพล
ชื่อรอง: เหวินเจ๋อ (文則)
ชื่อหลังเสียชีวิต: ลี่โหว (厲侯)
บรรดาศักดิ์: อี้โช่วถิงโหว (益壽亭侯)

อิกิ๋ม (เสียชีวิต ป. กันยายน ค.ศ. 221) ชื่อรอง เหวินเสอ เป็นขุนพลคนสำคัญของโจโฉ มีความซื่อสัตย์จงรักภักดี เคร่งครัดในระเบียบวินัย แต่มักอิจฉาผู้อื่นที่ทำงานเกินหน้าเกินตา อิกิ๋มเดิมเป็นโจร ต่อมาเมื่อโจโฉคิดตั้งตัวเป็นใหญ่ในดินแดนภาคตะวันออก โจโฉได้ค้นหาเหล่าที่ปรึกษาและเหล่าขุนพลมาร่วมงาน อิกิ๋มก็เป็นหนึ่งในขุนพลเหล่านั้น
เมื่อโจโฉถูกกองทัพของเตียวสิ้วตีแตก แฮหัวตุ้นแม่ทัพคนหนึ่งของโจโฉได้นำทหารไปปล้นเสบียงชาวบ้าน อิกิ๋มเห็นทนไม่ได้จึงสังหารทหารของแฮหัวตุ้นไปมากมาย จึงทำให้เกิดข่าวลือว่าอิกิ๋มทรยศต่อโจโฉ แต่อิกิ๋มยังไม่เข้าชี้แจงความจริงต่อโจโฉ เพราะต้องไปต้านทัพเตียวสิ้วที่ยกตามมา และสามารถตีทัพเตียวสิ้วให้ถอยไปได้ และเข้าชี้แจงความจริงต่อโจโฉ โจโฉชื่นชมอิกิ๋มว่าเป็นผู้รอบคอบและซื่อสัตย์ต่อหน้าที่ ส่วนแฮหัวตุ้น โจโฉได้ละเว้นโทษให้
อิกิ๋มเป็นขุนพลที่โจโฉไว้ใจมาก ใช้ให้ไปร่วมทำศึกหลายครั้ง รวมถึงให้เป็นแม่ทัพคุมกองทัพเรือแทนชัวมอ และเตียวอุ๋น ที่ถูกโจโฉสั่งประหารชีวิตไปในศึกผาแดงด้วยอุบายของจิวยี่ และเป็นผู้สังหารเล่าจ๋องและนางชัวฮูหยินตามคำสั่งของโจโฉ ต่อมาโจโฉตั้งให้อิกิ๋มเป็นแม่ทัพใหญ่คุมทัพไปช่วยสลายวงล้อมของกวนอูที่เมืองอ้วนเซียที่มีโจหยินรักษาเมืองอยู่ และให้บังเต๊กเป็นแม่ทัพหน้า บังเต๊กรบกับกวนอูได้อย่างสูสี ทำให้อิกิ๋มคิดว่าถ้าบังเต๊กสังหารกวนอูได้ ความชอบก็จะตกที่บังเต๊กผู้เดียว จึงตีม้าล่อถอยทัพทุกครั้งที่บังเต๊กได้เปรียบ ต่อมา อิกิ๋มไปตั้งทัพที่ทุ่งจันเค้า ด้วยลักษณะภูมิประเทศที่ถูกโจมตีได้ง่าย กวนอูจึงสร้างเขื่อนรอให้น้ำหลากแล้วจึงพังเขื่อนให้น้ำท่วมกองทัพของอิกิ๋ม อิกิ๋มถูกกวนอูจับได้แล้วถูกนำไปขังที่เกงจิ๋ว เมื่อซุนกวนยึดเกงจิ๋วได้จึงปล่อยตัวกลับไปวุยก๊ก โจผี (บุตรชายของโจโฉ) ได้ให้วาดรูปอิกิ๋มรอขอชีวิตต่อกวนอูไว้ที่ผนังที่ฝังศพของโจโฉ และให้อิกิ๋มเฝ้าที่ฝังศพนั้น อิกิ๋มมีความละอาย ไม่นานก็ตรอมใจตาย
ตันซิ่ว ผู้เขียนจดหมายเหตุสามก๊กในคริสต์ศตวรรษที่ 3 จัดให้อิกิ๋มเป็นหนึ่งในห้าทหารเสือแห่งวุยก๊กร่วมกับเตียวคับ งักจิ้น เตียวเลี้ยว และซิหลง
อาชีพช่วงต้น

อิกิ๋มเกิดที่จู้ผิงเซี่ยน (鉅平縣) ไท่ชานจฺวิ้น (泰山郡) ซึ่งปัจจุบันคือไทอาน มณฑลซานตง ในช่วงปลายราชวงศ์ฮั่นตะวันออก เมื่อเกิดกบฏโพกผ้าเหลืองในช่วงต้นคริสต์ทศวรรษ 180 อิกิ๋มตอบรับคำเรียกร้องของรัฐบาลฮั่นที่ต้องการอาสาสมัครเพื่อรับใช้ในกองทัพจักรวรรดิและช่วยปราบปรามกบฏ เขากลายเป็นผู้อยู่ภายใต้บังคับบัญชาของนายพล เปาสิ้น ที่มาจากกุนจิ๋ว (ครอบคลุมบริเวณที่ปัจจุบันคือมณฑลซานตงตะวันตกเฉียงใต้และมณฑลเหอหนานตะวันออก)
ใน ค.ศ. 192 หลังขุนศึก โจโฉ ขึ้นมามีอำนาจในกุนจิ๋ว อิกิ๋มและทหารอาสาได้รับการแต่งตั้งเป็น โตปั๋ว (都伯; เจ้าหน้าที่นำกำลังคน 100 นาย) และวางไว้ภายใต้คำสั่งของอองลอง อองลองรู้สึกว่าอิกิ๋มมีความสามารถพิเศษและมีศักยภาพที่จะเป็นแม่ทัพใหญ่ได้ จึงได้แนะนำตัวอิกิ๋มแก่โจโฉ หลังปรึกษาอิกิ๋มแล้ว โจโฉแต่งตั้งให้เขาเป็นผู้พัน (司馬, ซือหม่า) และส่งเขาไปโจมตีกว่างเวย์ (廣威) ที่อยู่ในชีจิ๋ว ซึ่งบริหารโดยโตเกี๋ยม อิกิ๋มเขาพิชิตกว่างเวย์สำเร็จและได้เลื่อนขั้นเป็นเซี่ยนเจิ้นตูเว่ย์ (陷陣都尉)
ชีวิตช่วงหลังและเสียชีวิต

อิกิ๋มยังคงเป็นเชลยศึกในฐานของกวนอูที่เกงจิ๋วจนถึงปลาย ค.ศ. 219 เมื่อดินแดนในเกงจิ๋วของเล่าปี่ถูกยึดครองโดยลิบอง ขุนพลของซุนกวนในการรุกรานอย่างแอบแฝง กวนอูถูกกองทัพซุนกวนจับกุมและประหารชีวิต อิกิ๋มได้รับการปล่อยตัวและส่งไปยังง่อก๊ก (ดินแดนซุนกวน) ที่เขาได้รับการปฏิบัติเหมือนแขกคนหนึ่ง อย่างไรก็ตาม เขาก็ถูกเยาะเย้ยและทำให้ขายหน้าโดยงีห้วน ขุนนางในซุนกวน
โจโฉเสียชีวิตในเดือนมีนาคม ค.ศ. 220 และโจผี บุตรของเขา ขึ้นดำรงตำแหน่งต่อ ปีถัดมา โจผียุบเลิกราชวงศ์ฮั่นตะวันออกและสถาปนาวุยก๊กโดยมีพระองค์เป็นจักพรรดิองค์แรก ซุนกวนปฏิญาณจงรักภักดีต่อโจผีใน ค.ศ. 221 และส่งอิกิ๋มกลับไปยังวุยก๊กในฤดูใบไม้ร่วง
ณ ตอนนั้น อิกิ๋มเป็นชายชราหน้าซีดและมีผมหงอกเต็มหัว เมื่อเขาพบโจผี จึงคุกเข่าลง ทำการโค่วโถว และร่ำไห้ โจผีทรงปลอบใจเขาโดยตรัสเกี่ยวกับสฺวิ๋น หลินฟู่ และเมิ่งหมิงชื่อ และทรงมอบหมายให้เขาเป็นขุนพลสงบแดนไกล (安遠將軍)

โจผีต้องการส่งอิกิ๋มไปพบซุนกวนในฐานะตัวแทนส่วนพระองค์ ก่อนที่อิกิ๋มจากไป พระองค์มีพระราชกระแสให้เขาเข้าเยี่ยมสุสานโจโฉที่เกาหลิง (高陵) ในเย่ (ปัจจุบันคือหานตาน มณฑลเหอเป่ย์) ที่นั่น อิกิ๋มเห็นภาพวาดยุทธการที่อ้วนเสียที่ตัวเขาถูกวาดให้ยอมจำนนต่อกวนอู ส่วนบังเต๊กถูกพรรณนาอย่างดุร้ายและกล้าหาญ เขารู้สึกเสียใจมากจนล้มป่วยและเสียชีวิตในที่สุด โจผีพระราชทานตำแหน่งหลังเสียชีวิตเป็น "ลี่โหว"
ครอบครัว

อฺวี๋ กุย (于圭) ลูกชายของอิกิ๋ม สืบทอดตำแหน่ง "อี้โช่วถิงโหว" (益壽亭侯) ของพ่อต่อ
ดูเพิ่ม

ห้าทหารเสือแห่งวุยก๊ก
รายชื่อบุคคลในยุคสามก๊ก
รัชชุ สุระจรัส

| รัชชุ สุระจรัส |
| --- | --- |
เกิด: 3 พฤศจิกายน พ.ศ. 2532 (34 ปี) กรุงเทพมหานคร ประเทศไทย
คู่สมรส: วิจิตรา ศิวะพรพันธ์ (2565–ปัจจุบัน)
อาชีพ: นักแสดง นักดนตรี พิธีกร
ปีที่แสดง: พ.ศ. 2548–2559
ผลงานเด่น: เฉด - ซีซันส์เชนจ์ เพราะอากาศเปลี่ยนแปลงบ่อย (2549)  โจ้ - ปิดเทอมใหญ่ หัวใจว้าวุ่น (2551)  หยอน -  บุญชู ไอ-เลิฟ-สระ-อู (2551)
สังกัด: จีทีเอช จีดีเอช ห้าห้าเก้า
รัชชุ สุระจรัส (เกิด 3 พฤศจิกายน พ.ศ. 2532) ชื่อเล่น ว่าน เป็นนักแสดง นักดนตรี พิธีกรชาวไทย มีผลงานการแสดงภาพยนตร์อย่างเรื่อง ซีซันส์เชนจ์ เพราะอากาศเปลี่ยนแปลงบ่อย, ปิดเทอมใหญ่ หัวใจว้าวุ่น และ บุญชู ไอ-เลิฟ-สระ-อู
เป็นลูกชายคนโต มีน้องสาว 1 คน คือ ป่าน-ระภา สุระจรัส (ป่าน ไมค์ไอดอล) และน้องชายอีก 1 คน จบการศึกษาระดับมัธยมปลายจาก โรงเรียนสาธิตมหาวิทยาลัยศรีนครินทรวิโรฒ ปทุมวัน จบการศึกษาระดับปริญญาตรี เกียรตินิยมอันดับ 2 จาก คณะสถาปัตยกรรมศาสตร์ สาขาวิชาภูมิสถาปัตยกรรม มหาวิทยาลัยเกษตรศาสตร์
ผลงาน > ภาพยนตร์

ภาพยนตร์เรื่อง Seasons Change เพราะอากาศเปลี่ยนแปลงบ่อย (2549) รับบท เฉด
ภาพยนตร์เรื่อง ปิดเทอมใหญ่ หัวใจว้าวุ่น (2551) รับบท โจ้
ภาพยนตร์เรื่อง บุญชู ไอ-เลิฟ-สระ-อู (2551) รับบท หยอน
ภาพยนตร์เรื่อง บุญชู จะอยู่ในใจเสมอ (2553) รับบท หยอน (รับเชิญ)
ผลงาน > ละครซีรีส์

ละครซีรีส์เรื่อง เซน...สื่อรักสื่อวิญญาณ (2552) รับบท พงษ์ (รับเชิญ ตอน เพราะรักและคิดถึง)
หนังสั้นเรื่อง รักจริงปิ๊งเก้อ (2556) ตอน Love Loved Loved  รักไปแล้ว.. รับบท ติน
ผลงาน > โฆษณา

ทรอส (2548)
ขนมวอยส์แครกเกอร์ (2548)
มายมิ้นท์ (2551)
ผลงาน > พิธีกร

รายการ อุตลุดจุดฝัน
รายการ pepsi i can space (Bang Channel)
รายการ pepsi music united (Bang Channel)
รายการ Hang Over Thailand 2010 (Travel Channel)
รายการ pepsi music station (Bang Channel)
รายการ Read Write Lover Truelife Tv TrueVisions67 Sat. 13.00-13.30 (2555)
รายการ Hang Over Thailand 2016 Trip1 (GMM25)
ผลงาน > มิวสิกวิดีโอ

เพลง หูทวนลม - ศักดิ์สิทธิ์ แท่งทอง (2556)
เพลง ปฏิเสธอย่างไร - ลิปตา (2551)
เพลง ลำพัง วง burn (2549)
เพลง สักวันคงได้เจอ - โต๋ ศักดิ์สิทธิ์ (2559)
ผลงาน > ผลงานเพลง

อัลบั้ม Ost Seasons Change (2549)
อัลบั้ม DIY ในนามวง Lady Killers (2548)
อัลบั้ม Ost ปิดเทอมใหญ่ หัวใจว้าวุ่น (เพลง "ว่าแล้ว" ร้องเดี่ยว และ "ลอยนวล" ในนาม Lady Killers) 2551
แชมป์ Hot wave 125 cc
ผลงาน > คอนเสิร์ต

STAR THEQUE GTH 11 ปีแสงคอนเสิร์ต (2558)
ผลงาน > นิตยสาร

The Boy MODELS vol. 1 no. 24 January 2008
M Scene vol. 2 no. 13 August 2008
I-SPY vol. 13 no. 234 August 2008
The Boy MODELS vol. 1 no. 27 September 2008
เธอกับฉัน vol. 27 no. 600 March 2010
รางวัลที่ได้รับ

ชนะเลิศการประกวด Systema Smile Idol 2547
นักแสดงชายในบทสมทบจากภาพยนตร์ไทยแห่งปี เฉลิมไทยอวอร์ดครั้งที่ 6 ปี 2552
แหล่งข้อมูลอื่น

ประวัติส่วนตัวเก็บถาวร 2014-12-18 ที่ เวย์แบ็กแมชชีน
รัชชุ สุระจรัส ที่เฟซบุ๊ก
ความลับทางการค้า

ความลับทางการค้า หมายถึง ข้อมูลการค้าที่ยังไม่รู้จักกันโดยทั่วไปหรือยังเข้าถึงไม่ได้ในหมู่บุคคล ซึ่งโดยปกติแล้วบุคคลที่เข้าถึงได้จะต้องเกี่ยวข้องกับข้อมูลดังกล่าว โดยเป็นข้อมูลที่มีประโยชน์ในเชิงพาณิชย์เนื่องจากการเป็นความลับ และเป็นข้อมูลที่ผู้ควบคุมความลับทางการค้าได้ใช้มาตรการที่เหมาะสมเพื่อรักษาไว้เป็นความลับ ความลับทางการค้าอาจอยู่ในรูปแบบของ สูตร วิธีการ กรรมวิธี การออกแบบ เครื่องมือ แบบแผน หรือการรวบรวมข้อมูลข่าวสารที่ใช้ในการทำธุรกิจ เพื่อเพิ่มความได้เปรียบเหนือคู่แข่งหรือกลุ่มลูกค้า